TCAP คาดแนวโน้มกำไรปี 59 ฟื้นตัวปรับราคาเป้าหมายเพิ่มเป็น 41 บาท
TCAP คาดแนวโน้มกำไรปี 59 ฟื้นตัวขึ้นจากการลดลงของ NPL Ratio และการฟื้นตัวของสินเชื่อรถยนต์ หนุนกำไรปี 59 โต 22.4% เทียบช่วงเดียวกันของปีก่อน ที่ระดับ 7.03 พันลบ.ปรับราคาเป้าหมายเพิ่มเป็น 41 บาท
3 ธ.ค. 2558

บล.โนมูระ พัฒนสิน ระบุในบทวิเคราะห์ (3 ธ.ค.) ว่า บริษัท ทุนธนชาต จำกัด (มหาชน) หรือ TCAP คาดแนวโน้มกำไรปี 59 ฟื้นตัวขึ้นจากการลดลงของ NPL Ratio และการฟื้นตัวของสินเชื่อรถยนต์ หนุนกำไรปี 59 โต 22.4% เทียบช่วงเดียวกันของปีก่อน ที่ระดับ 7.03 พันลบ.
ปรับราคาเป้าหมายขึ้น 8% ที่ 41 บาท ( 0.9x p/BV , 12% ROE16F, 13% COE) ลุ้นงาน Motor expo (2-13 ธ.ค.) เป็นอานิสงค์เชิงบวก หนุนสินเชื่อ Hire purchase ฟื้นตัว